31/03/2021 | Administración LocalMunicipal
Cambre
Convocatoria do Certame Literario Xoán Díaz - Concello de Cambre 2021

A Corporación municipal en Pleno, en sesión ordinaria de data 25/03/2021, aprobou, con carácter inicial, as bases do Concurso de disfraces do Certame Literario Moulaye Obrador Cachaldora – Concello de Cambre 2021. A continuación, transcríbese integramente o texto das citadas bases, así como a ficha de inscrición: PRIMEIRA.- Poderá participar neste certame calquera moza/-o de idade comprendida entre os 12 e os 26 anos cumpridos antes da data límite de presentación das propostas, segundo as seguintes categorías: CATEGORIA A: de 12 a 14 anos CATEGORIA B: de 15 a 18 anos CATEGORIA C: de 19 a 26 anos SEGUNDA.- Cada participante poderá presentar unha proposta a calquera das tres modalidades: Poesía, Narración breve e Microteatro. - Modalidade de poesía: presentaranse tres poemas como mínimo, de tema e forma libres. - Modalidade de narración breve: a extensión máxima será de cinco páxinas por unha soa cara e o tema libre. - Modalidade de Microteatro: a extensión será de entre 5 e 10 páxinas, a unha soa cara, con tema libre. TERCEIRA.- Os traballos estarán escritos en lingua galega e deberán ser orixinais, inéditos e non premiados. CUARTA.- Deberán estar escritos con ordenador, en tamaño A4, espazamento entre liñas simple e tamaño de letra 12; paxinados e sen asinar. QUINTA.- Os traballos presentaranse por correo electrónico enviándoos á dirección certamexoandiaz@cambre. org. No asunto figurará o PSEUDÓNIMO do autor. No corpo do texto figurarán o PSEUDÓNIMO, TÍTULO DA OBRA e CATEGORÍA. Enviaranse tres arquivos PDF. O primeiro deles coa ficha de inscrición do concursante; no segundo arquivo irá o DNI e, finalmente, no terceiro, o traballo que levará o PSEUDÓNIMO e o TÍTULO da obra. SEXTA.- Haberá dous premios por categoría e modalidade, aínda que o xurado poderá declarar deserto calquera deles no caso de considerar insuficiente a calidade dos traballos presentados. O importe dos premios será de: CATEGORIA A: 1º Premio: 173,00 € 2º Premio: 128,00 € CATEGORIA B: 1º Premio: 218,00 € 2º Premio: 150,00 € CATEGORIA C: 1º Premio: 300,00 € 2º Premio: 173,00 € Para o financiamento dos premios do Certame literario existe crédito no actual orzamento municipal por importe de 3.426,00 euros con cargo á aplicación orzamentaria 2021 334 48100 Becas e premios promoción cultural. SÉTIMA.- A presentación da ficha de inscrición implica a autorización ao Concello para obter datos sobre o cumprimento das súas obrigas tributarias e coa Seguridade Social. Con carácter previo á concesión comprobarase de oficio que os premiados estean ao corrente das súas obrigas tributarias e coa seguridade social, de ser o caso. Os participantes premiados deberán presentar certificado de número IBAN de conta bancaria para a percepción do premio, unha vez se coñeza a proposta do xurado do certame. De non cumprir estes requisitos han de emendarse polo premiado e acreditarse ante o concello antes do 31 de xullo de 2021. De non emendar neste prazo, declararase a perda do dereito ao pagamento do premio polo interesado. Aos premios practicaránselles as retencións legalmente establecidas. OITAVA.- Da convocatoria do certame darase traslado á Base de Datos Nacional de Subvencións (BDNS) para a súa publicación no Boletín Oficial da Provincia, tal e como dispón o artigo 20 da lei xeral de subvencións. NOVENA.- O prazo de entrega de traballos comeza a partir do día seguinte ao da publicación destas bases no Boletín Oficial da Provincia e remata o día 30 de abril de 2021. DÉCIMA.- A composición e o fallo do xurado darase a coñecer 28 de maio de 2021. UNDÉCIMA.- A organización do Certame resérvase o dereito a publicar os traballos premiados. Neste sentido os autores renuncian a calquera tipo de remuneración polos dereitos de autoría e enviarán á dirección de correo electrónico certamexoandiaz@cambre. org os seus traballos en formato de texto editable. DUODÉCIMA.- Os traballos non premiados destruiranse pasado un mes desde o fallo do xurado. DÉCIMO TERCEIRA.- O xurado e a organización do certame están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. A participación neste certame implica o coñecemento e a aceptación íntegra destas bases. “ Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presente ningunha reclamación ou suxestión, entenderanse definitivamente aprobadas as bases do Certame Literario Xoán Díaz – Concello de Cambre 2021, o que se publicará no Boletín Oficial da Provincia, de conformidade co establecido no artigo 70.2 da LRBRL. Cambre, 26 de marzo de 2021 O concelleiro delegado de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro